בשנת 2019 הייתה תרבות הביטול נושא עיקרי בתוכניות הסטנד-אפ "Sticks &amp; Stones" מאת דייב שאפל ו-"Paper Tiger" (נמר של נייר) מאת ביל בר.
בסדרה המצוירת בובספוג מכנסמרובע, סקווידויד טנטקלס קורא ביומן העבודה של עמיתו לעבודה בובספוג ומשתף את הכתוב עם לקוחות המסעדה. היומן חושף פרטים מביכים רבים וסקווידויד והלקוחות לועגים לבובספוג יחדיו. סקווידויד בטוח כי מדובר במעשה שולי וכי בובספוג יתגבר, אך מהר מאוד התגובה החברתית מתדרדרת וסקוויויד מוקע בעמוד הראשי בעיתוני החדשות, הבנק מבטל את המשכנתא שלו ושוטרים כובלים אותו בכיכר העיר לאחר שמצאו אותו ישן ברחוב וזיהו אותו כ"קורא היומן". בהיותו כבול, שכנו פטריק סטאר משליך עליו עגבנייה כאות לבוז, הגם שאף הוא השתתף בקריאת ביומן ולעג לבובספוג. בינתיים, בובספוג כבר התגבר על העלבון ואף הוציא את יומנו לאור, וזה הפך לרב מכר.
ג'ק דילן גרייזר
ג'ק דילן גרייזר (באנגלית: Jack Dylan Grazer; נולד ב-3 בספטמבר 2003) הוא שחקן אמריקאי. הוא התפרסם כששיחק בתפקידים ראשיים בסרטי הקולנוע "זה", ובהמשכו "" ובסרט גיבורי-העל "שהאזאם".
ביוגרפיה.
גרייזר נולד בלוס אנג'לס, קליפורניה שבארצות הברית לאנג'לה לפבר ולשחקן גאווין גרייזר. דודו הוא המפיק בריאן גרייזר. בשנת 2018, כתב העת "הוליווד ריפורטר" בחר בגרייזר כאחד משלושת הכוכבים המובילים מתחת לגיל 18.
בשנת 2020 יצא גרייזר מהארון בשידור חי ביוטיוב. לאחר שנשאל על ידי מעריץ לגבי נטייתו המינית, גרייזר ענה "אני ביסקסואל" והוסיף את המשפט המזוהה עם סרטו לוקה: "שקט, ברונו".
Sugar &amp; Booze
Sugar &amp; Booze (בעברית: סוכר ואלכוהול) הוא אלבום האולפן השני של השחקנית והקומיקאית האמריקאית אנה גאסטייר. האלבום יצא לאור ב-25 באוקטובר 2019, על ידי חברת התקליטים הנריס גירל רקורדס, לכבוד חג המולד. מתוך האלבום יצא סינגל אחד: "Secret Santa".
האלבום הגיע למקום הרביעי במצעד אלבומי הג'אז.
ליילה פיית'פול
ליילה פיית'פול (באנגלית: Leila Faithfull; 1896–1994 ) הייתה אמנית בריטית, שעבדה לאורך כל הקריירה במגוון מדיה וידועה בעיקר בזכות יצירות האמנות שהפיקה במהלך מלחמת העולם השנייה, המתארת ​​אירועים בבריטניה.
ביוגרפיה.
ליילה פיית'פול נולדה בוולטון, פרבר של ליברפול, שם היה לאביה, סר ג'יימס ריינולדס, אינטרסים עסקיים. היא נישאה לג'ורג 'פיית'פול בשנת 1917. ולאחר מותו התחתנה, בשנת 1943, עם הסופר והמבקר קוטברט וורסלי.
פיית'פול למדה בבית הספר לאמנות סלייד בשנים 1923 ו- 1924, לפני שנסעה לפריז ללמוד באקדמיה דה לה גרנדה שאומייר. בשנת 1933 הציגה ב- Salon des Artistes Francais בפריז.
בתחילת מלחמת העולם השנייה התנדבה פיית'פול לעבוד בוועדה המייעצת של אמני המלחמה, WAAC. אף שלא קיבלה עבודה במשרה מלאה על ידי WAAC, היא קיבלה מתקנים ואישורים לעבוד. היא השתמשה בהם כדי לייצר ציורים המתארים ילדים מפונים, ומאוחר יותר, סצנות של חיילים אמריקאים המשחקים בייסבול בפארק בלונדון, ויצירות אלה נרכשו על ידי הממשלה. במהלך המלחמה עבדה פיית'פול תקופה מסוימת כאמנית כירורגית ביחידה לכירורגיה פלסטית חדשה בבית החולים קווין ויקטוריה במזרח גרינסטד תחת פיקודו של סר ארצ'יבלד מק'ינדו. בסוף המלחמה הפיקה פיית'פול טריפטיכון המתאר את ההמונים שהתאספו סביב ארמון בקינגהאם, שחגג את הניצחון.
לאחר המלחמה, פיית'פול בנתה לעצמה מוניטין של ציירת פורטרטים והציגה באופן נרחב עבודות באקדמיה המלכותית, באגודה המלכותית של אמנים בריטים ובמועדון האמנות האנגלי החדש.
גם קנת קלארק וגם סר אדוארד מארש רכשו דוגמאות ליצירותיה לאוספים הפרטיים שלהם. בשנותיה המאוחרות היא התחילה לעבוד במתכת, ויצרה דמויות של רקדנים וסוסים.
פיית'פול נפטרה בשנת 1994 במנזר סנט אנג'ליה שבבריסטול, שם התגוררה מספר שנים.
Disney Channel Holiday Playlist
Disney Channel Holiday Playlist הוא אלבום חג משנת 2012 שיצא ב-2 באוקטובר 2012. האלבום כולל אמנים הקשורים לערוץ דיסני כמו ברידג'יט מנדלר, בלה ת'ורן, זנדאיה, אדם היקס, רוס לינץ', האחיות מקליין וקוקו ג'ונס שרים גרסאות משלהם לשירי חג. כמה שירים הוקלטו לפני הפקת אלבום זה, ואילו אחרים הוקלטו במיוחד עבורו.
בנימין כהן אהרונוב
בנימין כהן אהרונוב (איסטנבול, 10 ביולי 1910 – ירושלים, 1 באוקטובר 1979) היה עיתונאי, דיפלומט, ומזכיר הקונסוליה הצרפתית בירושלים. משפחת כהן אהרונוב הייתה מראשי קהילת אנוסי משהד אשר עלתה לארץ מפרס בסוף המאה ה-19 והתבססה בשכונת הבוכרים בירושלים.
ביוגרפיה.
אנוסי משהד.
אנוסי משהד הוא שמה של חברי הקהילה היהודית בעיר משהד שבאיראן, שחבריה היו אנוסים לחיות כמוסלמים במשך 120 שנה ואף נקראו "ג'דיד אל אסלאם" ("המוסלמים החדשים") אך שמרו על יהדותם בסתר. כיום, אין במשהד אף יהודי, אחרי שאחרוני המשפחות היגרו בשנות ה-40 של המאה ה-20 לעיר הבירה טהראן לישראל ולמקומות אחרים באירופה ובאמריקה.
המסורת העממית יודעת על 3 תחנות בתולדות יהודי משהד. התחנה הראשונה הייתה בעיר מאזנדראן בשנים 1483–1647. לאחר מכן בשנת 1647 לערך החל מעבר הקהילה לקזווין כ-140 ק"מ צפון מערב לטהראן, שם חיו היהודים כ־100 שנה. בשנת 1747 החל מעבר הקהילה לעיר משהד.
בעיר משהד, במחוז ח'וראסאן אשר בצפון מזרח איראן, לא הייתה קהילה יהודית עד המאה ה-17. בעיר נמצא קברו של האימאם השיעי, עלי א-רידא. היהודים נחשבו לטמאים ונאסרה עליהם הכניסה לעיר. בשנת 1747 שב שליט פרס נאדר שאה (שהיה סוני) ממסע כיבושים בהודו, קבע את משהד כבירתו והביא איתו אוצרות רבים, השאה ביקש משבע-עשרה משפחות יהודיות מהעיר קזווין לעבור למשהד כדי לנהל את אוצרותיו. המשפחות נענו לבקשתו וימים רבים נדדו עד הגיעם למשהד, אך בינתיים נרצח השאה והמשפחות שמצאו עצמם בעיר שיעית קנאית, קבעו את משכנן בגיטו מחוץ לחומות העיר וחיו בפחד מתמיד משכניהם.
ב־27 במרץ 1839 ערכו תושבי העיר טבח ביהודים, עקב עלילת דם. ובעקבות אירוע זה נאלצו היהודים לחיות כאנוסים ולקבל עליהם את דת האסלאם.
העלייה לירושלים.
אביו של בנימין, חאג'י ניסן היה מראשי הקהילה במשהד וכדי לשמר את מעמדו במשהד נאלץ לעלות לרגל לעיר מכה ואחר כך לירושלים. בעקבות עלייה זו קיבל את התואר חאג' אותו נשא גם לאחר שעזב את משהד. בשנת 1890 עלו ראשי הקהילה עם משפחותיהם לישראל וקבעו את משכנם בשכונת הבוכרים.
בשנת 1901 נחנך בית הכנסת הראשון של עולי משהד בשכונת הבוכרים, בית כנסת שנבנה על ידי חאג'י אדוניה הכהן ובני משפחתו.
לאביו של בנימין היו עסקי מסחר ברוסיה ובטורקיה, ולכן בתחילת המאה העשרים גרו בעיר איסטנבול בטורקיה שם נולד בנימין .
המשפחה חזרה לירושלים בשנת 1914.
חינוך ולימודים.
בנימין למד בירושלים בבית הספר "אליאנס" בו למדו בעיקר ילדים בני עדות המזרח כי הממסד האשכנזי הטיל חרם על בית ספר זה. בשנת 1918 סיים את לימודיו. בתקופת עבודתו בקונסוליה סיים לימודים אקדמיים באוניברסיטה בצרפת.
פעילותו במאבק להקמת המדינה.
בשנות ה-30 של המאה העשרים החל המרד הערבי הגדול.
הסיבות למרד הערבי הגדול של 1936–1939 היו העלייה החמישית, גידול באוכלוסייה היהודית, וצמיחה כלכלית אדירה.
הפלסטינים חשו שהיישוב היהודי גדל על חשבונם.
ההנהגה הערבית בארץ ישראל גיבשה הבנה פוליטית שבמצב הפוליטי הבינלאומי יש הזדמנות לסילוק היישוב היהודי והמנדט הבריטי.
לכן הנהגת הערבים פתחה במאבק שהתחיל בשנת 1936 וכלל קיום הפגנות, מחאות, שביתות, אינתיפאדה לא אלימה, סגירת עסקים ובתי ספר. היות ששיטה זו לא הועילה הם עברו למרד צבאי בבריטים וביהודים (1937–1939)..
בשנים אלו התארגנה פעילות רבה של ארגוני ההגנה והאצ"ל אשר נשאו בעול הביטחון השוטף.
באצ"ל פעל שירות מודיעין, שלעיתים שיתף פעולה עם ההגנה. בסניף האצ"ל בירושלים בלטה תרומתו של בנימין כהן-אהרונוב אשר בתפקידו כמזכיר הקונסוליה הצרפתית, קיים קשרים הדוקים עם משפחות ערביות בעלות השפעה, ועם חוגי הסגל הדיפלומטי. המידע רב התועלת היה מועבר למפקד האצ"ל באזור ולמפקדת ארגון "ההגנה".
כאשר חיפשו הבריטים את יאיר שטרן, הוא מצא מסתור במשך שבועיים בביתו של בנימין בשכונת הבוכרים.
מזכיר הקונסוליה הצרפתית בירושלים.
בשנת 1925 הכריזה הקונסוליה הצרפתית בירושלים על מבחני קונקורס למשרה בקונסוליה. עקב בקיאותו בשפה הצרפתית התקבל בנימין ככתב בסוכנות הידיעות הממשלתית לאחר שהצטיין ככתב, מונה למזכיר ראשון בקונסוליה, ולאחר מכן התמנה למזכיר כללי לענייני עיתונות. בתפקיד זה רכש לעצמו מעמד מכובד בחוגים הדיפלומטיים בירושלים וכן קשרים מיוחדים עם המשפחות הערביות המיוחסות.
בניין הקונסוליה שבו יושבת הקונסוליה עד היום, נמצא ברחוב פול-אמיל בוטה בירושלים, בסמוך למלון המלך דוד ולמכון האפיפיורי למקרא. בניין הקונסוליה תוכנן בידי האדריכל הצרפתי מרסל פאביה (Marcel Favier), בנייתו החלה ב-1929 והושלמה במרץ 1932 מתחם הקונסוליה כולל גן רחב ידיים ומטופח, והוא משקיף על הר ציון ועל חומות העיר העתיקה.
במלחמת העולם השנייה עם השתלטות ממשלת וישי נסגרו כל הנציגויות הדיפלומטיות של צרפת במדינות שהיו במצב מלחמה עם גרמניה. למרות ההנחיות לסגירת הנציגות גם בירושלים הניף בנימין כהן-אהרונוב את דגל צרפת החופשית והכריז על נאמנותו לממשלת דה-גול הגולה. על שרות זה זכה בנימין באות לגיון הכבוד של ממשלת צרפת.
בשנת 1975 פרש מעבודתו לאחר 50 שנות שירות.
גדוד מגיני השפה העברית.